open-index/open-wikipedia-markdown huggingface dataset:
Bente Træen

**Bente Træen** (født 15. oktober 1958, død 17. april 2023) var en norsk tannlege, seksualvaneforsker og forfatter. Hun hadde stillingen som professor i helsepsykologi ved Universitetet i Oslo fra 2012, og hadde tilsvarende stilling ved Universitetet i Tromsø fra 2001 til 2012.

Træen ble utdannet tannlege med odontologisk embetseksamen fra Universitetet i Oslo i 1985. Hun disputerte i 1993 ved Det medisinske fakultet, Universitetet i Oslo for dr.philos.-graden på området epidemiologi og sexologi.
## Biografi
### Forskning
Bente Træen forsket på seksualitet og seksualvaner i befolkningen og arbeidet også med rusmiddelforskning og forskning på forhold rundt mennesker og hest. Hun hadde i årevis bedrevet folkeopplysning om sex i norske aviser, ukeblader, kvinneblader og talkshow. Hun begynte sin karriere som NAVF-studentstipendiat (1983) ved Institutt for Samfunnsodontologi, Universitetet i Oslo. Hun ble så prosjektmedarbeider ved Statens institutt for folkehelse, aids-informasjonsenheten, 1988–1991. Hun jobbet etter det med ungdomsundersøkelsene 1988 og 1989 – som er materialet doktorgraden bygger på. 

Fra 1991 til 1995 jobbet hun på Statens Institutt for Alkohol- og Narkotikaforskning med et prosjekt om alkoholservering i Norge, og startet opp et prosjekt om alkohol og seksualitet i «*[[one-night stand]]s*». Hun fortsatte dette arbeidet 1996–1999 ved Statens institutt for folkehelse. Norges forskningsråd finansierte stillingen videre for å gjennomføre et intervensjonsprosjekt om seksualundervisning i skolen i Nordland 1999–2002. Hun forsket på seksuelle dysfunksjoner. Med finansiering fra Norges forskningsråd 2016–2020 var hun prosjektleder for et internasjonalt prosjekt om sunn seksuell aldring.

Træen var forfatter og medforfatter av flere bøker om seksualitet. Hun var spaltist i radio, TV, aviser og blader.

### Priser og utmerkelser
I 2003 fikk hun Norges forskningsråds formidlingspris, for sin formidling fra forskning på seksualvaner.

### Striden mellom sexologene
I 2005 rettet Bente Træen kritikk mot sexrådgiverte Kristin Spitznogle, Gro Isachsen og Eva Mohn. Hun uttalte at media opphøyer ukvalifiserte personer til sexeksperter og mente råden de gav var useriøse. Træen fikk støtte fra personer som lege og spesialist i allmennmedisin Kjell Olav Svendsen, samt sexologene Elsa Almås og Esben Esther Pirelli Benestad. Isachsen og Spitznogle tok offentlig til motmæle og tilbakeviste kritikken.

## Utgivelser
* *Forelskelse, sex og kjærlighet* (sammen med daværende ektefelle Dagfinn Sørensen) (1997)
* *Elske deg, elske med deg* (sammen med Dagfinn Sørensen) (1999)
* *Ditt liv og mitt liv - sammen* (sammen med Dagfinn Sørensen) (Kagge forlag, 2004),

## Referanser


## Eksterne lenker
*
Jean-Antoine Chaptal

**Jean-Antoine Chaptal**, greve av Chanteloup, (født 1756 i Nojaret, død 1832 i Paris) var en fransk kjemiker og politiker. 

Det var han som ga navn til chaptaliseringen. Chaptaliseringen ble oppfunnet lenge før Chaptal ble født, men han utviklet metoden mer og gjorde den mer kjent og han gjorde den til en mer vanlig metode å bruke på vindruer.

## Biografi
Chaptal studerte medisin i Montpellier til 1777 og flyttet senere til Paris for å studere kjemi. 

Han er først og fremst kjent for sin industrielle anvendelse av kjemi, særlig i forbedringen av produksjonen av saltsyre (HCl). Han fant også opp en metode for å øke alkoholinnholdet i vin. 

## Verk
* *Éléments de chimie* (3 bind, 1790, ny utg., 1796&ndash;1803)
* *Traité du salpétre et des goudrons* (1796)
* *Tableau des principaux sels terreux* (1798)
* *Essai sur le perfectionnement des arts chimiques en France* (1800)
* *L'Art de faire, de gouverner et de perfectionner les vins* 1801, nu utg. 1819). 
* *Traité théorique et pratique sur la culture de la vigne, avec l'art de faire le vin, les eaux-de-vie, esprit de vin, vinaigres simples et composés* (Paris, Delalain fils, Imprimerie de Marchant, 2 bind 1801 (flere sener utg.)
* *Essai sur le blanchiment* (1801)
* *La chimie appliquée aux arts* (4 vol., 1806)
* *Art de faire le vin*. Paris, Deterville, (1807). (2. utvidete utg.)
* *Art de la peinture du coton en rouge* (1807)
* *Art du peinturier et du dégraisseur* (1800)
* *De l'industrie française* (2 vol., 1819)
* *Chimie appliquée à l'agriculture* (2 bind, Paris, Huzard, 1823 ; ny utgave 1829).

## Referanser
Prosjekt Gutenberg

**Prosjekt Gutenberg** er et åpent og idealistisk initiativ for å digitalisere, arkivere, og distribuere eldre verk hvor opphavsretten ikke lengre er gjeldende. Prosjektet ble grunnlagt av Michael Hart i 1971 og er det eldste digitale bibliotek.

Per oktober 2006 var det over  bøker i databasen og prosjektet hadde på samme tid en gjennomsnittlig vekst på 50 bøker hver uke. I 2015 hadde databasen nådd  bøker. Prosjekt Gutenberg inneholder hovedsakelig litterære verk som er blitt offentlig eiendom, men også et fåtall lydfiler. I tillegg til skjønnlitteratur vil man også kunne finne andre verk som kokebøker, oppslagsverk og tidsskrifter.

Prosjektet er oppkalt etter boktrykkeren Johann Gutenberg.

## Se også
* Prosjekt Runeberg
* Google Books
* Wikibooks

## Eksterne lenker
* 
* Åndsverkloven
VTOL

**Vertikal avgang og landing** (engelsk: *vertical take-off and landing*, **VTOL**) er et uttrykk som brukes innen luftfart til å beskrive fly som kan ta av og landing vertikalt (rett opp og ned).

Et av de mest kjente, og aller mest brukte flyene av denne typen, er det engelskproduserte jetdrevne jagerbombeflyet Hawker Siddeley Harrier.

VTOL-fartøy med STOVL-kapabilitet, har i STOVL-modus - muligheter for en høyere takeoff-vekt, enn hvis fartøyet kun er i VTOL-modus.

## Referanser
Namibia, Land of the Brave

**Namibia, Land of the Brave** er Namibias nasjonalsang. Den ble innført i 1991, etter at Namibia ble en selvstendig stat i 1990. Tekst og melodi er skrevet av Axali Doeseb, som vant konkurransen om beste nasjonalsang. Nasjonalsangen ble innført i sammenheng med ettårsjubileet for selvstendigheten.

## Norsk oversettelse
:Namibia, landet til de tapre
:Frihetskampen har vi vunnet
:Ære til deres tapperhet
:Deres blod vanner vår frihet
:Vi gir vår kjærlighet og lojalite
:Sammen i enhet
:Namibia med nydelige kontraster
:Namibia vårt land
:Elskede land av savanner
:Hold frihetsbanneret høy.

:Namibia vårt land
:Namibia vårt moderland
:Vi elsker det.

## Referanser


## Eksterne lenker
* Instrumental versjon
STOVL

**STOVL** (et akronym for **short take-off and vertical landing**) er et uttrykk som brukes innen luftfart til å beskrive fly som kan ta av på svært korte rullebaner (gjerne under 450 meter) og kan lande vertikalt (på svært lite plass).

## Referanser
Jacques Demy

**Jacques Demy** (født 5. juni 1931 i Pontchâteau i departementet Loire-Atlantique, død 27. oktober 1990 i Paris) var en fransk filmregissør, produsent og skuespiller.

Demy debuterte som spillefilmregissør i 1960 med *[[Lola, piken fra kaiene]].* Han er særlig kjent for samarbeidet  med filmkomponisten og musikeren Michel Legrand i de lette, romantiske musikalene *[[Paraplyene i Cherbourg]]* (1964), *[[Pikene fra Rochefort]]* (1967) og *[[Eselskinnet]]* (1970), alle med Catherine Deneuve i hovedrollen.  Legrands smektende musikk gjorde *Paraplyene i Cherbourg* til en stor suksess og førte til både regissørens, komponistens og hovedrolleinnehaverens internasjonale gjennombrudd.

Jacques Demy var fra 1962 til 1990 gift med den belgisk-franske filmregissøren Agnès Varda. I 1991, året etter hans død, laget Varda spillefilmen *[[Lille Jacques]]* til minne om mannen sin.

## Filmografi
### Spillefilm
* 1961 : *[[Lola, piken fra kaiene]] (Lola)*
* 1963 : *[[Englebukten]] (La Baie des Anges)*
* 1964 : *[[Paraplyene i Cherbourg]] (Les Parapluies de Cherbourg*) 
* 1967 : *[[Pikene fra Rochefort]] (Les Demoiselles de Rochefort*)
* 1968 : *Model Shop*
* 1970 : *[[Eselskinnet]]* *(Peau d'Âne)*
* 1972 : *[[Rottefangeren fra Hameln (film)|Rottefangeren fra Hameln]] (Le Joueur de flûte)*
* 1973 : *[[Hjelp min mann er gravid]] (L'événement le plus important depuis que l'homme a marché sur la Lune)*
* 1978 : *Lady Oscar*
* 1982 : *[[På et rom i byen]] (Une chambre en ville)*
* 1985 : *Parking*
* 1988 : *La Table tournante*
* 1988 : *[[Sangen er mitt liv]] (Trois places pour le 26)*
### Kortfilm/episodefilm
* 1955 : *Le Sabotier du val de Loire*
* 1957 : *Le Bel Indifferent*
* 1958 : *Musée Grévin*
* 1959 : *Ars*
* 1962 : *De syv dødssynder - episode* *'La Luxure*'
### Fjernsyn
* 1980 : *La Naissance du jour*

## Referanser


## Eksterne lenker
*
CTOL

**CTOL** (et akronym for **conventional-takeoff and landing**) er et uttrykk som brukes innen luftfart til å beskrive fly som trenger en rullebane for å kunne ta av.

## Referanser
Ynghild Solholm

**Ynghild Solholm** (født 1977) er en norsk bistandsarbeider som i 2003 grunnla organisasjonen Sabona. Hun fikk ideen etter en reise til landsbyen Dapota i Zimbabwe i 1999. Målet var å jobbe som lærer, men hun opplevde ting som gjorde at hun fant det viktigere å gi barna mat enn kunnskap. I 2003 stiftet hun derfor Sabona. Organisasjonen har mottatt økonomisk støtte fra en rekke arrangementer og konserter og driver også en fadderordning.

I 2008 fikk hun Barn av Jorden prisen.

## Referanser


## Eksterne lenker
* Nettsiden til Sabona
Dawn of Possession

***Dawn of Possession*** er debutalbumet til det amerikanske death metal-bandet Immolation. Albumet ble utgitt i 1991.

## Sporliste
# «Into Everlasting Fire»  5:10 
# «Despondent Souls»  4:13 
# «Dawn of Possession»  3:04 
# «Those Left Behind»  5:13 
# «Internal Decadence»  2:59 
# «No Forgiveness (Without Bloodshed)»  4:11 
# «Burial Ground»  3:36 
# «After My Prayers»  5:51 
# «Fall in Disease»  3:47 
# «Immolation»  4:05 

## Eksterne lenker
*
Prostaglandin

**Prostaglandiner** er en gruppe biologisk aktive umettede fettsyrer med 20 karbonatomer, og utgjør noen av metabolittene til arakidonsyre. 

Navnet *prostaglandin* er avledet av prostata og skyldes at prostaglandiner først ble isolert fra sædvæske i 1935 av den svenske fysiologen Ulf von Euler. 

## Egenskaper
Prostaglandinene utøver sin effekt ikke via plasma, men intra- eller intercellulært i samme vev som de dannes. De regnes derfor ikke som hormoner, men som autokoider. 

Prostaglandiner utøver en rekke effekter, blant annet på blodplatefunksjon, blodgjennomstrøming (blant annet i nyrene), i smerte, i livmoren under fødsel og menstruasjonsforstyrrelser, i nevrotransmisjon, i produksjonen av magesyre og for funksjonen av bukspyttkjertelen. 

### Medikamenter
NSAIDs er en gruppe medikamenter som hemmer syntesen av prostaglandiner ved å hemme enzymet cyklooksygenase som inngår i omdanningen fra arakidonsyre. 

Syntetiske prostaglandiner brukes til
*Å indusere fødsel eller abort (PGE2 eller PGF2, med eller uten mifepriston, en progesteronantagonist)
*For å forhindre lukking av ductus arteriosus i nyfødte med enkelte typer medfødte hjertefeil
* For å forebygge og behandle magesår (PGE)
* Som vasodilator ved omfattende Raynauds fenomen eller iskemi i en ekstremitet
* Ved pulmonal hypertensjon
* I behandling av glaukom (grønn stær)
* For å behandle erektil dysfunksjon/impotens (PGE1 som alprostadil).

## Referanser


## Eksterne lenker
* Prostaglandinger til bruk innen obstetrikk
* Misoprostol- syntetisk prostaglanding som beskytter mageslimhinnen
Flyttsten

En **flyttsten**, også kalt flyttblokk, er en stor, løs stein som isen i istiden bragte med seg og satte igjen. Mens andre store stener ofte ligger nedenfor fjellsider som stenene opprinnelig var en del av, befinner flyttstener seg ofte på åpne flater og har en tilsynelatende uforklarlig plassering. Mange flyttstener har fått egne navn, f.eks. Brørsteinan på Blefjell. En flyttstein av granitt er bevislig forflyttet mangfoldige kilometer fra granittfjell, for å havne flere meter nede i en forgrening av Grønligrotten, som har ganger i en helt annen steinsort.

Enkelte stener er blitt liggende slik at de kan rikkes eller gynges på. De største kan være på størrelse med en hytte, men likevel slik balansert at et barn kan rikke den ved å forflytte seg på toppen av dem. På sørvestlandet finnes et par. De kalles gjerne for «ruggesteiner».
Goodbye Yellow Brick Road

***Goodbye Yellow Brick Road*** er et dobbelalbum fra Elton John, utgitt i 1973 på Dick James Music og produsert av Gus Dudgeon. Albumet er et høydepunkt i Elton Johns karriere, og i 2003 kom albumet på 91.-plass på musikkmagasinet *[[Rolling Stone]]s* liste over «Tidenes 500 beste album». 

Albumet ble Elton Johns tredje strake album på førsteplass på Billboard 200 i USA, og det kom på førsteplass også på UK Albums Chart i Storbritannia. Albumet har solgt omtrent 32 millioner eksemplarer på verdensbasis.

Singlene «Goodbye Yellow Brick Road», «Saturday Night's Alright for Fighting», «Bennie and the Jets» og «Candle in the Wind» kom høyt oppe på hitlistene i både Nord-Amerika og i Europa.

En sjelden pressing av albumet var på gul vinyl.

## Sporliste
Alle sangene er skrevet av Bernie Taupin og Elton John.

**Side 1:**
#«Funeral for a Friend (Love Lies Bleeding)» – 11:09
#«Candle in the Wind» – 3:49
#«Bennie and the Jets» – 5:23

**Side 2:**
#«Goodbye Yellow Brick Road» – 3:13
#«This Song Has No Title» – 2:23
#«Grey Seal» – 4:00
#«Jamaica Jerk Off» – 3:38
#«I've Seen That Movie Too» – 5:58

**Side 3:**
#«Sweet Painted Lady» – 3:54
#«The Ballad of Danny Bailey (1909–34)» – 4:23
#«Dirty Little Girl» – 5:01
#«All The Girls Love Alice» – 5:09
#«Your Sister Can't Twist (But She Can Rock'n'Roll)» – 2:42

**Side 4:**
#«Saturday Night's Alright for Fighting» – 4:55
#«Roy Rogers» – 4:08
#«Social Disease» – 3:43
#«Harmony» – 2:46

## Personell
*Elton John – vokal, piano, elektrisk piano, orgel, mellotron
*Dee Murray – bass, bakgrunnsvokal
*Davey Johnstone – akustiske og elektriske gitarer, steel gitar, banjo, bakgrunnsvokal
*Nigel Olsson – trommer, bakgrunnsvokal
*Ray Cooper – tamburin, conga
### Øvrige medvirkende
*Del Newman – orkestrering på spor 4, 8, 9, 10, 15 og 17
*Leroy Gomez – saksofonsolo på «Social Disease»
*David Hentschel – A.R.P. synthesiser på spor 1 og 12
*Kiki Dee – bakgrunnsvokal på «All the Girls Love Alice»

## Litteratur
*

## Referanser


## Eksterne lenker
*
Indeksregulering

**Indeksregulering** er et upresist mål for prisutvikling. En indeks lages på bakgrunn av en vekting av forskjellige typer varer og tjenester for angi generelt hvordan prisene utvikler seg.

Se også: Konsumprisindeks
CATOBAR

**CATOBAR** (en forkortelse for **catapult assisted take-off barrier arrested recovery**) er et uttrykk som brukes innen luftfart til å beskrive fly som tar av fra (primært) hangarskip ved hjelp av katapult, og som blir «fanget» igjen ved hjelp av en vaier. Dette gjør at både take-off og landing kan gjøres på langt mindre plass.

## Eksterne lenker
* WorldWideAircraftCarriers
Dixieland

**Dixieland** er en musikkform, ansett som den første form for jazz-musikk. Dixieland utviklet seg i Dixie-området, spesielt rundt New Orleans 1900–1910 og spredte seg til Chicago og New York 1910–1915. Mens et blåseinstrument spiller melodiene mer eller mindre rett fram, improviserer de andre. ¨Kompet¨ sørger for stødig rytme og akkordunderlag. Formen innebærer et hovedtema på trompet, etterfulgt av samtidig improvisasjon over temaet fra resten av orkesteret. Kjente melodier spilt som dixieland var *Muskat ramble*, *Basin street blues* og *When the saints go marching in*.

Begrepet «dixieland» ble vanlig etter at Original Dixieland Jass Band spilte inn den første jazzplate (1917), og oppnådde meget suksess (over en million solgte). Gruppene til Louis Armstrong (som «Hot Five» og «Hot Seven») ble også meget kjente og i 1920- og 1930-årene referert til som dixieland-orkestre. Dixieland som pop-fenomen avtok etter hvert som swing-jazzen ble populær i 1930-årene. Begrepet «trad jazz» brukes om senere spilling av dixieland, såkalte «revivals», som fant sted f.eks. innen britisk jazz i 1950-årene. En finner også «dixie-bop» eller «progressiv dixieland» som forsøker å forene dixieland med andre jazz-former, bl.a. bebop.

## Litteratur
* Reimer von Essen: New Orleans. In: Joachim-Ernst Berendt (Hg.) *Die Story des Jazz. Vom New Orleans zum Rock Jazz.* Reinbek 1978 (1991), S. 17–38.

## Eksterne lenker
*
Tornekrattet

**Tornekrattet** er en uavhengig og upolitisk supporterklubb for Molde Fotballklubb. Den ble startet etter cupfinalen i 1994 av en gruppe kalt «Granlia-gjengen». På Molde Idrettspark (gamle Molde Stadion) sto Tornekrattet plassert øverst på vestre ståtribune. I dag er supporterklubben plassert på inngang 13 på Aker Stadion, bak det vestre målet. Den er i dag en av de eldste supporterklubbene i Norge. Tornekrattet har i dag ca. 1000&ndash;1100 medlemmer.

Tifogruppen Krattet Tifo fikk 3.-plass i supporterutmerkelsen Gullblusset i avdelingen for supporterklubber over 500 medlemmer, for tifoen de presenterte under cupfinalen 2005.

## Ledere for Tornekrattet
* 1994&ndash;1998: Sverre Eilert Mauseth
* 1999: Tom Sande
* 2000: Ronny Koteng
* 2001&ndash;2002: Arne Kleveland
* 2003&ndash;2006: Tor Melsæter
* 2007&ndash;2012: Eva-Brit Mauseth
* 2012&ndash;2013: Oddmund Bjerkeset
* 2014: Eivind Aanes
* 2015&ndash;2017: Svein Erik Jenset
* 2018–: Reidar Sandblåst

## Eksterne lenker
* Tornekrattet
Symfonisk metal

**Symfonisk metal** (eller **symphonic metal**) er en musikksjanger som stort sett brukes som et tillegg til en annen heavy metal-sjanger. Symfoniske metal-band legger ofte sterkt fokus på keyboard eller orgel i produksjonen, og kan bruke elementer som opera/teater-inspirert vokal og orkestrerte partier eller sanger.

## Se også
*Liste over symfonisk metal-band
Frivillige organisasjoners råd for inntektsskapende aktiviteter

**Norges Innsamlingsråd (tidl. Frivillige organisasjoners råd for inntektsskapende aktiviteter)** er en organisasjon som skal ivareta interessene til ideelle, humanitære og kulturelle organisasjoner på innsamlingsmarkedet i Norge. Organisasjonen ble stiftet i 1994, den gang under navnet «Forum for Innsamlingsorganisasjoner», og har i dag 48 medlemmer. Norges Innsamlingsråd holder kurs for innsamlingsmedarbeidere, hjelper til med å etablere samarbeid mellom organisasjoner og næringsliv og forsøker å styrke kvalitetssikring og etikk rundt innsamlinger. Norges Innsamlingsråd gir ut bransjebladet «Fundit!», og sekretariatet blir ledet av Leila Kaarina Valvik Raustøl.

Disse organisasjonene er medlemmer av Norges Innsamlingsråd:

*Amnesty International Norge
*Asia Link
*Bellona
*Blå Kors Norge
*CARE Norge
*Den Norske Israelmisjon
*Den Norske Misjonsallianse
*Det Norske Bibelselskap
*Det Norske Misjonsselskap
*Flyktninghjelpen
*Foreningen for hjertesyke barn
*Frelsesarmeen
*Hei Verden
*Hjelp Jødene Hjem
*Kirkens Bymisjon
*Kirkens Nødhjelp
*Kreftforeningen
*Landsforbundet Mot Stoffmisbruk
*Landsforeningen for hjerte- og lungesyke
*Landsforeningen uventet barnedød
*Leger Uten Grenser
*Miljøagentene
*Misjon Uten Grenser
*Nasjonalforeningen for Folkehelsen
*Norges Astma- og Allergiforbund
*Norges Blindeforbund
*Norges Handikapforbund
*Norges KFUK-KFUM
*Norges Kristelige Student- og Skoleungdomslag
*Norges Røde Kors
*Norges Skiforbund
*Norsk Folkehjelp
*Norsk Forbund for Utviklingshemmede
*Norsk Nødhjelp
*Stefanusalliansen (Norsk Misjon i Øst)
*Norsk Revmatikerforbund
*Organisasjonen Voksne for Barn
*Plan Norge
*Redd Barna
*Redningsselskapet
*Regnskogfondet
*Rusfri trafikk og livsstil (tidl. Motorførernes avholdsforbund)
*Sjømannskirken
*SOS Barnebyer
*Strømmestiftelsen
*UNICEF Norge
*Utviklingsfondet

## Eksterne lenker
* innsamlingsradet.no/ Norges Innsamlingsråds eget nettsted
«A-2» (undervannsbåt)

**«A-2»** var en undervannsbåt av A-klassen i den norske marinen fra 1913 til den overgav seg til tyske styrker i Oslofjorden den 9. april 1940 etter å ha blitt skadet av synkeminer. Siden ble ubåten igjen overtatt av besetningen, men ble 12. april etterlatt som vrak ved Teie undervannsbåtstasjon ved Tønsberg.

A-2 ble bestilt sammen med to søsterskip den 11. mai 1911. Samtidig med overtagelsen av A-2 ble Kobben, Norges første ubåt, omdøpt A-1. Ubåten deltok i nøytralitetsvakt under 1. verdenskrig.

Den 9. april 1940 ble ubåten, til tross for sin høye alder, utrustet og sendt ut Oslofjorden. Litt etter klokken 04:00 ble det observert to minesveipere fra A-2, og ubåten dykket. De tyske minesveiperne hadde imidlertid oppdaget A-2, og slapp flere dypvannsbomber over ubåtens antatte posisjon. Angrepet førte til skader på ubåten, som måtte stige opp. Besetningen ble tatt til fange, men ble siden sluppet fri. Ubåten drev uten mannskap, med tysk marineflagg, inn mot Vallø – hvor den 10. april ble overtatt av en del av besetningen, og seilt til Teie. 12. april ble ubåten kondemnert, og etterlatt som vrak.

## Litteratur
* Viceadmiral C. Sparre (red.) (opplysninger hentet fra *Fartøier*, av kommandørkapt. Chr. Blom, underdirektør ved marinens hovedverfts skibsbyggeri): *Norges Sjøforsvar 1814–1914* Aschehoug 1914.
* Marius Thomassen: *90 år under rent norsk orlogsflagg*, s. 83.
Ekstremmetal

**Ekstremmetal** er et paraplybegrep som brukes om heavy metal-sjangrene death, thrash, doom, black metal. Felles for disse sjangrene er at de er preget av radikalisme og deler både tilhengere og musikere. I motsetning til annen heavy metal, har ekstremmetal tradisjonelt sett ofte mindre kommersiell utstrekning og er i større grad noe som tilhører undergrunnen.

Begrepet ekstremmetal brukes også ofte for band som ikke faller direkte inn under noen av de ovennevnte sjangrene, eller utsettes for sjangertvister. Eksempler på dette er Children of Bodom og Opeth.

## Historie
Da det britiske bandet Venom gav ut sine to første album tidlig på 1980-tallet inspirerte de en ny generasjon heavy metal-musikere som ønsket å lage mer ekstrem musikk; både musikalsk, visuelt og tekstlig. I likhet med mye hardcore punk som ble startet på samme tid spilte Venom kjapt samtidig som musikken var teknisk enkelt å forholde seg til. Allerede i 1983 gav Overkill ut det som ble kjent som «tidenes første thrash metal-låt», etterfulgt av Metallica og Slayer sine debutalbum samme år. Thrash metal ble opprettet som en konsekvens av Venom og hardcore punk, i tillegg til NWOBHM-band og Mötorhead. Thrash metal fortsatte å vokse, og samtidig ble musikken videreutviklet hos band som Death, Possessed og Morbid Angel. «Vokalen ble mindre og mindre tydelig, låtskriving ble mer og mer komplisert, og gitarriffingen låt stadig mørkere». Den nye sjangeren death metal fikk raskt grobunn i det amerikanske samfunnet, og sent på 1980-tallet ble grindcore og deathgrind skapt som en mer hardcore-orientert variant av death metal. Death metal slo gjennom for fullt, og mange europeiske band fulgte etter, også de som tidligere bare hadde «kopiert» Venom.

I Norge gikk derimot en gruppe ungdommer lei av at ekstremmetal skulle være trendy. Bandene Mayhem og Darkthrone, sammen med eks-Old Funeral-medlemmer som nå spiller i Burzum og Emperor bestemte seg for å sjokkere enda mer, og norsk black metal ble født tidlig på 1990-tallet. Black metal skulle låte upolert og ha så rask som mulig riffing, høy-pitchet vokal, sjokkerende tekster og image, og musikken skulle forbli et ekstremt undergrunnsfenomen. Med tiden ble likevel også norsk black metal løftet ut av undergrunnen.

På 1980-tallet ble doom metal utviklet, en sjanger som ofte inkluderes når det er snakk om ekstremmetal. Sjangeren har ofte veldig lang, treg og «seig» struktur, sammen med en melankolsk og episk stil og vokal. Doom metal er i stor grad inspirert av Black Sabbath og Pentagram i tillegg til gothic rock. Noen av pionerene er St Vitus og The Obsessed, mens Paradise Lost og My Dying Bride gjorde sjangeren kjent.

## Trivia
Mayhem hadde ikke noe navn å gi musikken sin tidlig i karrieren og kalte det derfor bare «brutal heavy metal».

## Referanser
«A-4» (undervannsbåt)

**«A-4»** var en undervannsbåt av A-klassen i den norske marinen, fra kommando ble heist den 26. mai 1914, til båten ble senket for å unngå å havne i fiendens hender natten mellom 15. og 16. april 1940.

Et bilde av «A-4» viser ubåten med et sjøfly på seg. Flyet kan se ut som en Farman Shorthorn. Det første flyet fløyet av en nordmann var «Flyvemaskinen Start», fløyet av en norsk marineoffiser fra «Kobben» (A-1). Se: Noen førstegangshendelser i norsk luftfart.

«A-4» ble, som «A-2» utrustet for kamp natt til 9. april 1940, og sendt ut Oslofjorden. Båten kom derimot aldri i kamp, og det ble besluttet å senke ubåten sammen med A-3 for å hindre at den skulle falle i fiendens hender. Ubåtene ble senket på 10 meters dyp i Vekerbukta ved Saueholmen i Tønsbergfjorden natten mellom 15.-16. april 1940.

## Litteratur
* Viceadmiral C. Sparre (red.) (opplysninger hentet fra *Fartøier*, av kommandørkapt. Chr. Blom, underdirektør ved marinens hovedverfts skibsbyggeri): *Norges Sjøforsvar 1814–1914* Aschehoug 1914.
* Marius Thomassen: *90 år under rent norsk orlogsflagg*, s. 83.
Monrads gate (Oslo)

:::*Se [[Monrads gate|pekerside]] for flere forekomster av Monrads gate.*

**Monrads gate** (1-3, 9-21, 22-26) ligger på Sofienberg og Tøyen i Grünerløkka bydel i Oslo. Den nederste delen av gata ligger mellom Botanisk hage og den såkalte «Sirkustomta» og parkeringsplassen foran Munchmuseet. Videre oppover går gaten mellom blokkene i boligfeltet nord for Naturhistorisk museum.

Gaten ble oppkalt i 1914 etter professor i filosofi Marcus Jacob Monrad (1816–1897). Den het tidligere (1891&ndash;1914) Brochs Gade, oppkalt etter matematikeren, fysikeren og politikeren, professor Ole Jacob Broch (1818&ndash;1889). Broch fikk i stedet Ole Jacob Brochs gate oppkalt etter seg i 1936.

## Referanser


## Litteratur
* Oslo byleksikon: Monrads gate
«A-5» (undervannsbåt)

**«A-5»**, eller tysk type UA undervannsbåt, var en ubåt bestilt av den norske marinen ved Germaniawerft i Kiel den 25. september 1912. Båten ble sjøsatt 9. mai 1914, og skulle blitt overlevert Norge, men ved utbruddet av første verdenskrig ble båten konfiskert av tyske myndigheter, og satt inn i den baltiske ubåtflåten. Ubåten ble gitt navn «UA», og ble betegnet som tysk type UA undervannsbåt. I den baltiske ubåtflåten var ubåten operativ til 21. mai 1916, og ble deretter benyttet som treningsbåt for ubåtmannskaper frem til krigens slutt, 11. november 1918.

Båten ble overlatt Frankrike etter krigen, hvor den ble hugget opp en gang i 1920-21.

## Eksterne lenker
* uboat.net, klasse UA
* uboat.net, ubåt UA
* u-boot.net.de, byggeliste fra Germaniawerft, Kiel
Jessica Folcker

**Jessica Folcker** (født 9. juli 1975 i Täby, Stockholms län) er en svensk sanger og låtskriver av populærmusikk og fotomodell.  

Jessica Folcker föddes 1975 i Täby kommun. Hennes døpenavn er **Jessica Elisabeth Angelique Folcker**, og hennes mor, Anette er svensk, mens hennes far, Louis, er fra Senegal i Vest-Afrika. Før hun slo igjennom som sanger arbeidet hun som korist. Hun synger refrenget i Leila Ks «Electric».

Allerede som liten var Folckers intressert i å synge og underholde. Hennes største musikalska idoler var Tina Turner, Madonna og George Michael. Senere studerte hun seks år ved Adolf Fredriks musikskola der hun lærte seg å bruke stemmen sin riktig. Ved 17 års alder gikk gjorde hun ferdig gymnasiet og hadde deretter noen tilfeldige ansettelser. Hun begyntee i en klesbutikk som var eid av den svenska musikkomponisten Dr. Alban. Han skjønte at Folcker hadee et stort potensial som sanger og ba henne følge med til Cheironstudioet. Under de påfølgende årene var Jessica Folcker bakgrundssanger og sang refrengen i hiphop og danspoplåter. Folcker var gjesteartist på låter til sangere som Ace of Base, E-type, DeDe og Papa Dee. År 1994 spilte hun inn danspoplåten «U Make Me Feel Alright» av komponisten Amadin. Låten ble utgitt som 12"-vinyl, CD og maxi-platerr og ble også gitt ut som en singel via Cheiron. Låten ble aldri så veldig populær kom ikke inn på *[[Sverigetopplistan]]*. På sensommeren sang hun på Dr. Albans singel «Let the Beat Go On». Denne låten slo bedre an og nådde en 17:e plass på "Sveriges singelliste". Låten blev også en topp tyve-notering i Nederland og Frankrike.

Folcker hadde på slutten av 1990-tallet en rekke hitsanger som «How Will I Know», «Tell Me What You Like» og «I Do». I 2005 ga hun ut sitt første og hittil eneste svenske musikkalbum som blant annet inneholdt sangen «Om natten» som hun konkurrerte med i Melodifestivalen 2005. Hun deltok også i Melodifestivalen 2006, men da på engelsk med sangen «When Love's Coming Back Again».

## Filmografi
* *Snoken* (som Lee Abrahamsson) (1995)
* *Space Jam: A New Legacy* (som Lola Kanin) (2021)

## Diskografi

**Studioalbum**
* *[[Jessica (album)|Jessica]]* (1998)
* *[[Dino]]* (2000)
* *[[På svenska]]* (2005)
* *[[Skin Close]]* (2007)

**Samlingsalbum**
* *[[Best (Jessica Folcker)|Best]]* (2002)

**Singler (utvalg)**
* «Tell Me What You Like» (1998)
* «How Will I Know (Who You Are)» (1999)
* «Tell Me Why» (1998)
* «Goodbye» (1998)
* «I Do» (1999)
* «To Be Able to Love» (2000)
* «Crash Like a Wrecking Ball» (2001)
* «Miracles» (2001)
* «Vad gör jag nu» (2005)
* «Du kunde ha varit med mig» (2005)
* «Om natten» (2005)
* «When Love's Coming Back Again» (2006)
* «Snowflakes» (2007)
* «It's All About You» (2013)
* «Gravity» (2014)

## Eksterne lenker
* 
* 
* 
*
Markus Rosenberg

**Nils Markus Rosenberg** (født 27. september 1982) er en svensk tidligere fotballspiller.

Han ble utviklet i Malmö FF men ble i 2004-sesongen utlånt til Halmstads BK fordi han ikke ble sett på som god nok for førsteelveren. I Halmstad hadde han imidlertid suksess og ble toppscorer i Allsvenskan. I januar 2005 debuterte Rosenberg i 1-1 kampen mot  og skåret Sveriges eneste mål.  Tilbake i Malmö var han plutselig fast på laget og ble toppskårer i den første Royal Leagueturneringen. I 2005 gikk Rosenberg til nederlandske Ajax for cirka 40 millioner svenske kroner.

I sin første obligatoriske kamp for Ajax mot Brøndby, 10. august 2005, scoret han et mål i 2-2 oppgjøret. I sin ligadebut mot RBC Rosendaal var han nest sist på 1-0 målet og skåret selv 2-0 målet. Den 27. september 2005, på sin 23-årsdag, kom han inn mot Arsenal i Mesterligaen og skåret ett mål, men Arsenal vant kampen 2-1.

## Meritter
* Toppscorer i Allsvenskan 2004

## Referanser


## Eksterne lenker
*
Nitedals hjelpestikker

**Nitedals hjelpestikker** er et norsk fyrstikkmerke. 

Fyrstikkene ble opprinnelige produsert av Nitedals Tændstikfabrik, i dag Swedish Match. Navnet «hjelpestikker» kommer av at deler av inntektene går til humanitært hjelpearbeid. 

## Hjelpearbeid
I 1925 begynte Nitedals Tændstikfabrik å selge «veldedighetsfyrstikker», hvor ett øre per solgte eske gikk til blindesakens arbeid under navnet "Blinde barns fyrstikker", etter initiativ fra et lignende prosjekt i Danmark. I 1941 ble formålet utvidet til også å omfatte andre veldedige formål. Pr. 2024 går 5 øre per eske til Hjelpestikkefondet.

## Furutreet på emballasjen
Motivet på esken ble tegnet i 1941 av Sverre Eikrem, og erstattet etterhvert Nitedals eldre logo. Furutreet på tegningen har vært anekdotisk knyttet til flere forskjellige steder i Norge, blant annet Grønøya i Nordland og Lundavatnet i Rogaland, men var ifølge Eikrem ikke inspirert av noe bestemt tre.


Fil:Heimskringla_-three_norwegian_editions.jpg|J. M. Stenersens folkeutgaver av *[[Heimskringla]]* på landsmål og riksmål fra 1900 og praktutgaven fra 1899. 
File:Ringerikspoteter.jpg|Ringerikspoteter vist med en fyrstikkeske for å angi størrelse
|Nokia mobiltelefon av typen 6600i Slide

## Referanser
Antikythera-mekanismen

**Antikythera-mekanismen** er en artefakt fra oldtidens Hellas som antageligvis ble brukt for å forutsi sol- og måneformørkelser, og andre hendelser i verdensrommet. Innretningen er datert til ca. 87 f.Kr. og er kalt verdens første analoge datamaskin. 

Mekanismen ble oppdaget i et skipsvrak utenfor den greske øya Antikythera, mellom Kythera og Kreta, i 1900 på en dybde på rundt 43 meter. Mange statuer og andre gjenstander ble hentet opp av dykkere. Skipet er datert til å ha sunket en gang mellom 87 f.Kr.-80 f.Kr., men det er mulig at Antikythera-mekanismen er enda eldre. 

Den 17. mai 1902 oppdaget arkeologen Spyridon Stais at en av steinstykkene som ble hentet opp hadde tannhjul innleiret. Den antikke mekanismen er på størrelse med en skoeske, lagd av bronse (som er sterkt oksidert) og montert i en ramme av tre, og det var i lang tid uvisst hva gjenstanden var. Den inneholder mer enn 30 tannhjul og dreieskiver og den er i dag delt i tre hovedstykker og noen mindre fragmenter. I tillegg er den full av greske inskripsjoner.

Mekanismen er en av de eldste kjente tannhjulsmekanismene (aller eldste er trolig den sørpekende hestevogn). Delene er små og kompleksiteten kan sammenlignes med et urverk fra 1700-tallet. Siden den ble oppdaget har den forundret vitenskap- og teknologihistorikere. 

Den mest anerkjente teorien for mekanismens funksjon er at den viser hvordan mange av solsystemets legemer beveger seg i forhold til hverandre og bestemte stjerner (se artikkelen om *[[Jens Olsens Verdensur]]*). Faktisk kan man blant annet se solens og månens vandring over dyrekretsen, og den egyptiske kalenderens månedsnavn kan leses av. På dette tidspunktet kjente man foruten solen og månen til minst fem planeter. Mekanismen ble sannsynligvis drevet av et håndtak.

Originalen står utstilt i det nasjonale arkeologiske museet i Athen sammen med en kopi. Flere kopier står utstilt andre steder, blant dem en i det amerikanske museet American Computer Museum i Bozeman i Montana. Professor Michael Edmunds fra Cardiff University, som ledet en studie av mekanismen i 2006, beskriver gjenstanden som både enestående, nøyaktig og korrekt, og sammenlikner verdien dens med maleriet Mona Lisa.

## Referanser


## Eksterne lenker
* 
* Grønli, Kristin Straumsheim (8. august 2008): «Holdt styr på OL», Forskning.no
* Rossen, Eirik (10. desember 2010): «Oldtidens datavidunder i Lego» , Digi.no
* Solbu, Erlend Lånke (5. april 2011): «Verdens eldste datamaskin» fortsetter å overraske, NRK, Vitenskap og teknologi
* Alexander Jones, ''Bronze Gears and Ethereal Spheres: The Antikythera Mechanism and Ancient Greek Cosmology'', YouTube video (2022).
* Mystisk maskin fra antikken forbløffer forskerne: – Teknologien er 1500 år forut for sin tid (17. mars 2021) NRK
* Giovanni Pastore – The discovery of Archimedes' orrery
Hjelpestikkefondet

**Hjelpestikkefondet** ble opprettet i 1925, og var i utgangspunktet ment som hjelp til blinde barn. I 1941 ble formålet utvidet til også å gjelde andre formål, hovedsakelig å bedre levekårene for unge, eldre og handicappede

I begynnelsen gikk 1 øre av hver solgte eske av Nitedals hjelpestikker til dette fondet, i dag er beløpet mellom 5 og 10 øre, avhengig av hvilken type eske man kjøper. I senere tid har også Nitedal lansert lightere som gir støtte på 5 øre til fondet.

Fram til i dag har hjelpestikkefondet delt ut over 52 millioner kroner. Det har tidligere vært delt ut opp til 1 million i året, men på grunn av reduksjoner i fyrstikkforbruket er beløpet nå redusert til 500 000 kroner. I 2005 ble beløpet fordelt på fire formål, med 250 000 på ett mens de resterende 250 000 fordeles på tre andre. Fra 2006 er det kun ett formål som får hele pengesummen.

I 2015 var det Frelsesarmeens Gatefotballprosjekt som vant Hjelpestikkeprisen.

Det er mulig å søke om prisen på Hjelpestikkefondets hjemmeside.

## Tildelinger
* 1992: Maren Elvegård – Blindekonsulent/sykepleier
* 1993: Majlis Skrede – Bekjempelse av CP
* 1994: Fransiscushjelpen 
* 1995: Kai Zahl – Dissimilis
* 1996: Gunnar Sødal – Overlege Rikshospitalet
* 1997: Kirkens Bymisjon
* 1998: Leger uten Grenser
* 1999: SOS Barnelandsbyer
* 2000: Kari Storhaug – Tannhelse for psykisk utviklingshemmede
* 2001: Norway Cup
* 2002: African Youth – Integrering av afrikansk ungdom i Norge
* 2003: Barratt Due – Musikkbarnehage
* 2004: Norsk Epilepsiforbund
* 2005: Norges Blindeforbunds Førerhundskole
* 2006: Vivil Handicapleker
* 2007: Professor i Psykogeriatri Knut Engedal
* 2008: Ernæringsfysiolog Magnhild Pollestad Kollsgard og seksjonsoverlege Martin Handeland
* 2009: Juridisk rådgivning for kvinner (JURK)
* 2010: Kultur og nærmiljøarbeidet ved Ammerudhjemmet
* 2011: Ingen tildelinger
* 2012: Turresepten (DNT), Siri Grønhaug (Instituttet for blødere) & Sykehusklovnene
* 2015: Frelsesarmeens Gatefotballprosjekt
* 2016: Make a Wish
* 2017: Geilomo Barnesykehus
* 2018: Ridderrennet
* 2019: Ingen tildeling
* 2020: Ingen tildeling pga. koronapandemien

## Referanser


## Eksterne lenker
* 
*
Danny og den store fasanjakten

***Danny og den store fasanjakten*** (engelsk: *Danny, the Champion of the World*) er ei barnebok fra   av den britiske forfatteren Roald Dahl. Boka forteller om den morløse gutten Danny, og om hvordan han og faren lykkes med å sabotere den årlige fasanjakten for den rike og ufordragelige godseieren Mr Hazell.  Boka nevnes som Dahls mest rørende bok og som en fortelling om et kjærlig og respektfullt forhold mellom far og sønn.

Handlingen foregår i 1955, i det minste dateres dette eksplisitt i filmen. Danny og faren bor i en sigøynervogn bak farens bensinstasjon og bilverksted. De er fattige men respektable. Bortsett fra dette at faren er krypskytter som ulovlig fanger fasaner i godseierens skog. Danny oppdager dette en natt han våkner alene i husvogna og må kjøre bil for å hente faren som ligger såret i skogen. Striden mellom Mr Hazell og Dannys far inneholder også uengihet om jordstykket hvor bensinstasjonen står. Danny, faren og farens venner bestemmer seg for å sabotere for Mr Hazell ved å bedøve og bortføre alle fasanene i skogen. De skal gjøre det natta før Mr Hazell har sin årlige fasanjakt som han bruker som et ledd i sin sosiale posisjonering. Planen lykkes til slutt, etter at de har prøvd ulike metoder for å fange fasanene. 

I motsetning til de fleste av Dahls øvrige barnebøker har boka en overveiende realistisk setting.
Boka følger ellers et vanlig mønster hos Dahl: en polarisering mellom gode og onde voksne, gjerne med karikerte overdrivelser i skildringen av de onde og dumme. Ytre sett er boka en spenningshistorie, hvor Dannys ekspedisjon for å berge faren, og komplottet mot Mr Hazell er høydepunktene. Bak den ytre handlingen er det to andre tema i boka: det varme forholdet mellom Danny og faren – og hvordan Dannys lojalitet til faren overskrider de moralske innvendingene mot krypskytteri, og et undertrykt raseri knyttet til klassemotsetninger.

Den første utgaven av boka var illustrert av Jill Bennett, i 1994 ble boka nyillustert av Dahls etter hvert faste illustratør Quentin Blake.

Boka utkom på norsk i 1977, oversatt av John Hollen. Boka ble filmatisert for tv av Thames Television i 1989, med Jeremy Irons i rollen som Dannys far, sønnen Samuel Irons i rollen som Danny og Robbie Coltrane i rollen som Victor Hazell.

## Referanser
Hans Flock

**Hans Flock** (1940–2025) var en norsk jurist som var høyesterettsdommer. 

Han vokste opp i Trondheim og tok juridisk embetseksamen ved Universitetet i Oslo (UiO) i 1966 og arbeidet som dommerfullmektig, privatpraktiserende advokat og lagdommer i Frostating lagmannsrett. Fra 1996 til 2010 var han dommer i Norges Høyesterett.

Flock var leder for utvalget som gransket politiet og påtalemyndighetens behandling av Liland-saken. Han var også medredaktør til *[[Norges lover]]*.

Flock var jurist i femte ledd. Hans bestefar, også hetende Hans Flock, var byfogd i Trondheim og justitiarius i Trondheim byrett. Hans Flocks grandtante var pianisten, forkynneren og sosialarbeideren Sara Flock. Hans tippoldefar var rådmann i Christiania og mannen som leste opprørsloven under Torgslaget 17. mai 1829.

## Referanser
Jussi Jääskeläinen

**Jussi Jääskeläinen** (født 19. april 1975) er en finsk tidligere fotballspiller. 

Han fikk sin debut på profesjonelt nivå i den øverste finske divisjonen for sin lokale klubb MP Mikkeli i 1992. Der spilte han frem til høsten 1995, da han ble solgt til VPS Vaasa.  

I sin siste sesong hos VPS Vaasa kom Jääskeläinen som nummer 3 i kåringen av årets spiller. VPS Vaasa kom på andre plass i serien bak HJK Helsinki.  

I 1997-1998-sesongen ble han kjøpt av Bolton Wanderers for 100.000 pund, som da lå på nivå 2 i det engelske ligasystemet. Han spilte i Bolton fra 1997 til 2012. Han har spilt 474 ligakamper for Bolton, og totalt 530 kamper for klubben. Han ansees som en legende i Bolton Wanderers.   

Jääskeläinen fikk også 56 landskamper for  mellom 1998 og 2010. 

Etter tiden i Bolton ble det 3 sesongen i West Ham, 2 sesonger i Wigan og 1 sesong i indiske ATK før han la opp. 

I 2018 ble Jääskeläinen ansatt som keepertrener i Wrexham, av datidens manager Sam Ricketts - en tidligere lagkamerat i Bolton Wanderers. Han forlot klubben i juni 2019. 

I 2024 begynte Jääskeläinen å jobbe som keepertrener i den finske klubben PK-35 i Helsinki. 

## Referanser


## Eksterne lenker
*
Liste over byer i Somalia

Dette er en **liste over byer i Somalia**.

Det uten sammenligning største byområde i Somalia er Mogadishu. Området har 2&nbsp;590&nbsp;180 innbyggere (1. januar 2005). Dermed bor omkring tyve prosent av landets befolkning i hovedstadsregionen.

I tabellen er byer med mer enn 20&nbsp;000 innbyggere tatt med. Et beregnet folketall 1. januar 2005 er oppgitt. Folketallet omfatter byen uten forsteder. Tabellen er sortert etter folketall i 2005.

## Eksterne lenker
*  (engelsk, tysk, fransk og spansk)
* Befolkningstall fra http://www.citypopulation.de/Somalia.html (engelsk og tysk)
Iván Campo

**Iván Campo Ramos** (født 21. februar 1974 i San Sebastián, Spania) er en spansk tidligere fotballspiller. Campo startet sin karriere i Deportivo Alavés i 1993. Her ble han til 1996 da Valencia CF kjøpte ham. Her ble det syv kamper og én sesong. I 1997 gikk han til RCD Mallorca, men også her ble han bare en sesong, til Real Madrid kjøpte ham i 1998. Han spilte i Real i fire sesonger, til 2002. I 2002 kom han til Bolton. Fra og med sesongen 2008 spilte han i Ipswich Town, hvor han var til 2009. Etter et kort opphold i Larnaka la han opp i 2010. Campo har spilt fire kamper for . Han var med i troppen til fotball-VM 1998.

## Referanser


## Eksterne lenker
*
Peter Walton

**Peter Walton** (født 10. oktober 1959 i Long Buckby i Northamptonshire) er en engelsk tidligere fotballdommer. Han dømte i Premier League i perioden fra 2003 til 2012, og han dømte for Long Buckby, Northamptonshire.

I 2008 dømte han FA Community Shield mellom Manchester United FC og Portsmouth FC.

Han har dømt 128 kamper i Premier League.

## [[Premier League 2009/10]]

## [[Premier League 2008/09]]

## [[Premier League 2007/08]]

## [[Premier League 2006/07]]

## [[FA Premier League 2005-06]]

## [[FA Premier League 2004-05]]

## [[FA Premier League 2003-04]]

## Premier League-karriere

## Referanser


## Eksterne lenker
* Peter Waltons profil på Professional Game Match Officials (PGMOL) offisielle side
Lee Mason

**Lee Stephen Mason** (født 29. oktober 1971) er en engelsk fotballdommer som har dømt i blant annet Premier League. Han har dømt i Premier League siden 2005/06-sesongen. Mason dømte playoff-finalen i League One i 2006 mellom Barnsley og Swansea City. Lee Mason dømte den første kampen i finalen i FA Youth Cup i 2009 mellom Arsenal og Liverpool.

Mason har dømt mange kamper i Premier League, men fikk sparken etter å ha gjort en stor VAR feil i kampen mellom Arsenal og Brentford 11. Februar 2023, der han glemte å trekke offside linjene ved 1-1 målet til Brentford.

## [[Premier League 2009/10]]

## [[Premier League 2008/09]]

## [[Premier League 2007/08]]

 *Syv minutter ut i kampen Fulham &ndash; Middlesbrough måtte han gi seg på grunn av skade og 4. dommer [[Andy D'Urso]] måtte overta.*

## [[Premier League 2006/07]]

## [[FA Premier League 2005-06]]

## Premier League-karriere

## Eksterne lenker
* Lee Masons profil på Professional Game Match Officials (PGMOL) offisielle side
Relient K

**Relient K** er et band fra Canton, Ohio, USA. Gruppa er et kristent rock-band, og er videre kjent for de kristne tekstene deres. Bandet hentet navnet sitt fra gitaristen Matt Hoopes Plymouth Reliant K-bil. De har spilt inn flere album, samt en rekke EP-er. Den 13. april 2011 ble det offentliggjort på bandets hjemmeside at de hadde gått i studio for å spille inn deres første cover-album.

## Medlemmer
### Nåværende medlemmer
*Matt Thiessen – vokalist, gitar, piano (1998–)   
*Matt Hoopes – gitar, bakgrunnsvokal (1998–)   
*Dave Douglas – trommer, bakgrunnsvokal  (2000–)   
*John Warne – bass, bakgrunnsvokal  (2004–)   
*Jon Schneck – gitar, banjo, klokkespill, bakgrunnsvokal (2005–)

### Tidligere medlemmer
*Todd Frescone – trommer (1998)
*Stephen Cushman – trommer, bakgrunnsvokal (1998–2000)
*Jared Byers – trommer (2000)
*Brian Pittman – bass (1998–2004)

## Diskografi
**[[Relient K (album)|Relient K]]*, 2000
**[[The Anatomy of the Tongue in Cheek]]*, 2001
**[[Two Lefts Don't Make a Right... but Three Do]]*, 2003
**[[Deck the Halls, Bruise Your Hand]]*, 2003
**[[MMHMM]]*, 2004
**[[Five Score and Seven Years Ago]]*, 2007
**[[The Bird and the Bee Sides]]*, 2008
**[[Forget and Not Slow Down]]*, 2009
**[[Is for karaoke]]*, 2011
*Air for Free, 2016

## Eksterne lenker
* 
* 
* Relient Ks side på MySpace
Hellvik (Nesodden)

**Hellvik** er et strøk på Nesoddens østside, med strandlinje til Bunnefjorden, den avgrening av Oslofjorden som demarkeres av Nesoddhalvøyen. Hellviktangen, litt nord for Hellvikstrand, er med strand og kunstkafé sikret som offentlig friluftsområde med egen forvaltningsplan. Tettstedet bindes hovedsakelig sammen av Hellvikskogveien, Hellvikveien og (veien) Hellvikstrand. 

Topografisk er Hellvik ganske bratt i retning ned mot sjøen, noe som gjør hus- og tomtplanlegging til en arkitektonisk utfordring. I de seneste tyve år, ettersom historisk mange har flyttet til Hellvik, er det blitt bygget både arkitekttegnede hus tilpasset topografien, men også en del standardiserte boliger, såkalte ferdighus. Å utvikle bebyggelsen til et villaområde med større naturtomter rundt hver bolig, regnes av mange som en viktig utfordring, hvor de to fallgruvene er at området enten forblir skogsaktig, eller utvikler seg til en anonym tettbebygget forstad.

Hellvik grenser til Berger i sør, Skoklefall i vest og Ursvik i nord. Da Nesodden er en halvøy, er kjøretid til Oslo sentrum med bil ca. 50 minutter. Det er imidlertid bare 10 min med buss til Nesoddtangen brygge, der det går båt til Oslo (23/12 min) og Lysaker (8 min)

Hellvik kan også staves Helvik, og selv om denne skrivemåten regnes som mer gammeldags, er den fortsatt i bruk.

Berger skole er der de fleste barna fra Hellvik går på.

## Referanser
Arnulv Sudmann

**Arnulv Sigurd Sudmann** (født 19. juni 1912 på Voss, død 30. april 1981) var journalist, leksikonredaktør, lektor, språkbyråkrat, nynorskforkjemper og statsstipendiat.

Han vokste opp i et lærerhjem, tok artium i 1931, og senere en magistergrad i psykologi ved Universitetet i Oslo 1942. Emnet for avhandlinga var *«Kor mykje forstår borna av språket i lærebøkene?»*. Han arbeidet som journalist i *[[Norsk Tidend]]* 1935–36 og i *[[Nynorsk Vekeblad]]* 1941–43, og som redaktør i ukebladet 1943–45. 

Sudmann er mest kjent for sin rolle som hovedredaktør for *[[Norsk Allkunnebok]]*, det største nynorske leksikonet som er utgitt. Verket kom i ti bind, 1948–64. Verket ble en økonomisk misére, og Sudmann forlot arbeidet før verket ble fullført. Han arbeidet med *Allkunneboka* 1945–1960. 

Han var lektor ved Gudbrandsdal offentlige landsgymnas 1960–61, deretter sekretær for nynorsk i Norsk språknemnd 1961–1972 og kontorsjef for nynorsk samme sted 1972–1980. Sudmann ble utnevnt til statsstipendiat i 1980, og tilhører således den gruppen av stipendiater som mottok statsstipend idet de pensjonerer seg fra offentlig tjeneste. 

Han giftet seg i 1946 med den ti år yngre Solveig, født Gjellesvik.
## Referanser
SpVgg Unterhaching

**Spielvereinigung Unterhaching** er en tysk idrettsklubb fra landsbyen Unterhaching i Landkreis München. Fotballaget spilte to sesonger i Bundesliga (1999/2000 og 2000/2001) og tilsammen 11 sesonger i 2. Bundesliga.

## Plasseringer

## Eksterne lenker
* Offisiell hjemmeside
* Spillerstall - Transfermarkt